27 Dresses

27 Dresses er en amerikansk romantisk komedie fra 2008.

Regissør var Anne Fletcher, og manus ble skrevet av Aline Brosh McKenna. Noen av hovedrollene spilles av Katherine Heigl og James Marsden. Flmen ble sluppet den 10. januar 2008 i Australia, og i USA den 18. januar 2008.

Handlingsreferat 
Jane Nichols elsker bryllup, og hun har vært brudepike i 27 forskjellige bryllup. Hun oppbevarer fremdeles alle kjolene som bæres til bryllup, i et stort skap. En kveld hun måtte delta i to bryllup samtidig, møter hun Kevin Doyle (spilt av James Marsden) som la merke til henne i det hun måtte skifte klær i en drosje, for å rekke begge bryllupene hun var invitert til. Kevin hjelper henne også med å komme seg hjem i taxien, samtidig som de diskuterer deres kyniske syn på ekteskap.

Kevin oppdager en planleggingsbok tilhørende Jane i drosjen. I mellomtiden kommer Janes søster, Tess (spilt av Malin Åkerman) hjem fra Europa, og forelsker seg snart i Janes sjef, George. Tess later som hun liker nøyaktig de samme tingene som George gjør, i håp om å få ham til å bli interessert i henne. Til tross for at hun er forelsket i George selv, velger Jane å aldri avsløre dette til noen. George og Tess kunngjør snart at de har planer om å gifte seg allerede om tre uker, og Jane blir ansatt av søsteren som deres bryllupsplanlegger.

En reporter som går med på å skrive om bryllupet deres viser seg å faktisk være Kevin, som skriver bryllupskunngjøringer for en avis under navnet Malcolm Doyle. Etter å ha sett på innholdet i Janes planleggingsbok, bestemmer Kevin seg for å bruke dette innholdet som materiale til en ny artikkel kalt "den evige brudepiken" og forhåpentligvis bli forfremmet til å skrive mer undersøkende artikler om langt viktigere nyheter enn bryllup. Jane er uvitende om Kevins egentlige intensjoner, når han ber om å få intervjue henne til en avis-artikkel. Han tar deretter en rekke fotografier av henne, i alle de forskjellige kjolene hun bruker i alle bryllupene hun har vært i.

Men etter hvert som de blir mer kjent med hverandre, begynner Kevin å tro at Jane er annerledes enn han først trodde. Han ber derfor redaktøren hans vente med artikkelen hans. Men Kevins redaktør publiserer artikkelen på forsiden av avisen, til tross for at Kevin ønsket å vente med hele artikkelen en stund. Når Jane oppdager den virkelige intensjonen med artikkelen hans, føler hun seg forrådt og blir rasende på Kevin. Men dette forårsaker også problemer i forholdet mellom Tess og George.

Skuespillere 

 Katherine Heigl som Jane Nichols
 Peyton Roi List som en yngre Jane Nichols
 James Marsden som Kevin Malcolm Doyle
 Malin Åkerman som Tess Nichols
 Charlie Barcena som en yngre Tess Nichols.
 Jane Pfitsch som kusine Lisa.
 Edward Burns som George.
 Judy Greer som Casey.
 Melora Hardin som Maureen
 Michael Ziegfeld som Khaleel.
 Brian Kerwin som Hal Nichols.
 Maulik Pancholy som Trent.
 David Castro som Pedro.
 Krysten Ritter som Gina.
 Ronald Guttman som Antoine.
 Bern Cohen som en rabbiner
 Robert Clohessy som en bartender

Eksterne lenker 
 

Filmer fra 2008
Dramakomedier fra USA
Engelskspråklige filmer